kardosdrur/scandi-wiki huggingface dataset:
Dejan Stanković

Dejan Stanković (født 11. september 1978 i Beograd, Jugoslavien) er en tidligere serbisk fodboldspiller, der spillede som midtbanespiller. Igennem karrieren nåede han at optræde for klubber som Røde Stjerne i sit hjemland, samt Lazio og Inter i Italien.

Med Røde Stjerne vandt Stanković ét jugoslavisk mesterskab og tre pokaltitler. Hos Lazio vandt han én Serie A-titel, én Coppa Italia, samt både Pokalvindernes Europa Cup og UEFA Super Cup. Siden skiftet til Inter, var han med til at vinde hele fire mesterskaber og fire pokaltitler.

Landshold 
Stanković nåede i sin tid som landsholdspiller (1998-2013) at spille hele 103 kampe og score 15 mål for Serbiens landshold, som han debuterede for helt tilbage den 22. april 1998, i en venskabskamp mod Sydkorea. På det tidspunkt var holdet stadig kendt som det jugoslaviske landshold. Han har deltaget ved VM i 1998, EM i 2000, VM i 2006 og VM i 2010 med sit land. Han var holdets anfører fra 2006-2011.

Titler 

Jugoslaviske Liga
 1995 med Røde Stjerne

Jugoslaviske Pokalturnering
 1995, 1996 og 1997 med Røde Stjerne

Serie A
 2000 med Lazio
 2006, 2007, 2008, 2009 og 2010 med Inter

Coppa Italia
 2000 med Lazio
 2004, 2005, 2006 og 2010 med Inter

Pokalvindernes Europa Cup
 1999 med Lazio

UEFA Super Cup
 1999 med Lazio

UEFA Champions League
 2010 med Inter

Eksterne henvisninger 

 Inter.it spillerinfo 

Fodboldspillere fra Serbien
Fodboldspillere fra SS Lazio
Fodboldspillere fra FC Internazionale Milano
Personer fra Beograd
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Lysabild

Lysabild er en by på Als med , beliggende 11 km syd for Fynshav og 15 km øst for Sønderborg. Byen hører til Sønderborg Kommune og ligger i Region Syddanmark.

Lysabild hører til Lysabild Sogn, og Lysabild Kirke ligger i byen.

Faciliteter 
Lysabild Børneunivers består af skole med 122 elever, fordelt på 0.-6. klassetrin i ét spor, og børnehaven Abildgård med 40 børn samt SFO'en Fristedet og klub med tilsammen 30 børn. Der er 30 ansatte plus 2 dagplejere, der har legestue ved siden af børnehaven.

Sydals Frivillige Brandværn har brandstation i byen.

Historie 
En række gårde fra landsbyfælleskabet i Lysabild blev i 1878 udflyttet til Lysabildskov, som indtil 1960'erne havde egen skole, smed m.m.

Jernbanen 
Lysabild havde station på Amtsbanerne på Als (1898-1933). Ca. 300 m af banens tracé er bevaret som asfalteret sti mellem Nørregade og Lysabildgade, og på Lysabildgade 28 ligger Lysabild Forsamlingsgård, der var både amtsbanestation og kro, som det var normalt på de tyske småbaner.

Genforeningssten 
På kirkepladsen står en sten, der blev rejst i 1930 til minde om Genforeningen i 1920.

Noter 

Byer på Als
Byer og bydele med genforeningssten
Zdravko Kuzmanović

Zdravko Kuzmanović (født 22. september 1987 i Thun, Schweiz) er en schweizisk/serbisk fodboldspiller, der spiller som midtbanespiller hos Málaga, udlejet fra FC Basel. Han har spillet for klubben siden januar 2013. Tidligere har han spillet for blandt andet ACF Fiorentina i Italien og Inter Milan i Italien samt for VfB Stuttgart i Tyskland.

Landshold 
Kuzmanović har dobbelt statsborgerskab, og kunne også have valgt at spille for Schweiz' landshold. Imidlertid valgte han at stille op for Serbiens landshold, som han debuterede for i 2007. Han står (pr. april 2018) noteret for 50 kampe og seks scoringer for holdet, som han repræsenterede ved VM i 2010 i Sydafrika.

Eksterne henvisninger 

Fodboldspillere fra Schweiz
Fodboldspillere fra Serbien
Deltagere ved verdensmesterskabet i fodbold 2010
Fodboldspillere fra ACF Fiorentina
Fodboldspillere fra FC Basel
Fodboldspillere fra VfB Stuttgart
Fodboldspillere fra FC Internazionale Milano
Personer fra Thun
Mesterholdenes Europa Cup i håndbold 1956-57 (mænd)

Mesterholdenes Europa Cup i håndbold 1956-57 var den første udgave af Mesterholdenes Europa Cup i håndbold for mænd. Turneringen havde deltagelse af 12 udvalgte byhold, dvs. ikke deciderede klubhold, og blev vundet af Prag, som i finalen i Paris besejrede Örebro med 21-13.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Paris, Frankrig.

Kilder / eksterne henvisninger 
 World Handball Archive – Men Handball European Champions Cup 1957

1956-57 (mænd)
Håndbold i 1956
Håndbold i 1957
Mesterholdenes Europa Cup i håndbold 1958-59 (mænd)

Mesterholdenes Europa Cup i håndbold 1958-59 var den anden udgave af Mesterholdenes Europa Cup i håndbold for mænd. Turneringen havde for første gang deltagelse af deciderede klubhold, der var blevet nationale mestre sæsonen forinden, og blev vundet af Redbergslids IK fra Göteborg, Sverige, som i finalen i Paris besejrede Frisch Auf Göppingen fra Vesttyskland med 18-13.

Resultater

1/8-finaler

Kvartfinaler

Semifinaler

Finale 

Finalen blev spillet i Paris, Frankrig.

Kilder / eksterne henvisninger 
 World Handball Archive – Men Handball European Champions Cup 1959

1958-59 (mænd)
Håndbold i 1959
Håndbold i 1958
Anders Clausen

Anders Clausen (født d. 19. april 1978) er en dansk fodboldspiller, der spiller for Næstved Boldklub.

Karriere 
Anders Clausen indledte sin karriere i Næstved Boldklub og har siden spillet i fem danske klubber i  Viasat Divisionen og Superligaen.

Med 109 mål blev Anders Clausen i 2009 den mest scorende spiller i  Viasat Divisionen nogensinde. Anders Clausen har desuden spillet 38 kampe i Superligaen, hvor det er blevet til 7 mål .

Fra sommeren 2010 har Anders Clausen skrevet en to-årig kontrakt med Vejle Boldklub, men vendte i sommeren 2011 tilbage til Næstved .

Kilde

Eksterne Henvisninger 

Fodboldspillere fra Danmark
Fodboldspillere fra Vejle Boldklub
Fodboldspillere fra Næstved BK
Fodboldspillere fra Køge Boldklub
Fodboldspillere fra Silkeborg IF
Fodboldspillere fra SønderjyskE
Fodboldspillere fra Hvidovre IF
Stratifikation (social)

Stratifikation betyder at dele i lag. I samfundsvidenskaberne anvendes det i betydningen at opdele i klasser eller rangordne.

I Danmark er begrebet især anvendt af Socialforskningsinstituttet, fortrinsvis i undersøgelser af chanceulighed. De tidligste undersøgelser, baseret på stratifikation blev foretaget af Preben Wollf og Kaare Svalastoga.

Samfundsvidenskab
Sociale opdelinger
Social ulighed
Hundslev

Hundslev (tysk: Hundsleben) er en by på Als med , beliggende 16 km sydøst for Nordborg, 5 km vest for Fynshav og 14 km nordøst for Sønderborg. Byen hører til Sønderborg Kommune og ligger i Region Syddanmark.

Hundslev hører til Notmark Sogn, og Vor Frue Kirke ligger i Hundslevs sydøstlige bydel Notmark.

Faciliteter 
Hundslev og Notmark har landsbylaug fælles med Almsted, som Notmark næsten er vokset sammen med, idet der kun er godt 200 m mellem dem. Landsbylauget for Hundslev Almsted Notmark (HAN) blev stiftet 24. oktober 2006. Det får driftstilskud fra kommunen og repræsenterer de tre bebyggelser.

I Notmark findes bl.a. Notmarkhus, der er en restaurant med selskabslokaler. Her er også boldbaner. Børnene går i skole i Fryndesholm-skolen i Fynshav, hvor Fryndesholm-hallen også ligger.

Historie 
Landsbyerne Hundslev og Notmark var allerede i 1800-tallet et sammenhængende område.

Amtsbanerne på Als 
Amtsbanerne på Als blev åbnet i 1898 og nedlagt i 1933. Notmark/Hundslev havde trinbræt med sidespor (tysk: Haltestelle) på strækningen Sønderborg-Nordborg. Trinbrættet lå ved Hundslev kro, som var opført i 1875. Det var almindeligt på de tyske kredsbaner, at fx en kro også var station. Fra Skovvej går en 1,2 km lang sti mod syd på amtsbanens tracé til Asserballe Station.

Hundslev Frivillige Brandværn blev nedlagt i foråret 2011.

Noter

Eksterne kilder/henvisninger 

 Landsbylauget for Hundslev Almsted Notmark (HAN)
 Geodatastyrelsen: Målebordsblade, preussiske 1877-1920, danske 1920-71

Byer på Als
Ketting

Ketting er en by på Als med , beliggende 3 km nordøst for Augustenborg, 16 km sydøst for Nordborg, 8 km sydvest for Fynshav og 10 km nordøst for Sønderborg. Byen hører til Sønderborg Kommune og ligger i Region Syddanmark.

Ketting hører til Ketting Sogn, og Ketting Kirke ligger i byen. Den var også sognekirke for Augustenborg Sogn indtil 1852, hvor Augustenborg Slotskirke, opført 1775, var forbeholdt hertugfamilien og dens hoffolk.

Historie

Bispegården 
Bispegården er opført i 1776 af herredsfoged Bendix Mathiesen, som senere blev overinspektør på Augustenborg Slot.
Stefan Tetens, der var biskop over Als og Ærø, ansøgte kongen om at købe ejendommen for at gøre den til embedsbolig for biskopper på Als, fordi den havde en passende beliggenhed midt på øen. Ejendommen blev købt, en større ombygning fandt sted og Tetens ejede gården 1819-47. Efter krigen i 1864 blev Bispegården overtaget af den prøjsiske domæneforvaltning. I 1865 blev den solgt, og den er senere handlet flere gange som almindelig landejendom. Det herskabelige stuehus med 575 m² boligareal blev fredet i 1950.

Ketting Kro 
Den ældste bygning er fra 1777, og kroens hovedbygning, der er sammenbygget med rejsestalden, begge i to etager, er fra 1868. Kroen blev fredet i 1989, bl.a. fordi der er middelalderlige dele i bygningerne. Nu er krobygningerne indrettet til boliger under navnet Tinggården.

Amtsbanerne på Als 
Amtsbanerne på Als blev åbnet i 1898 og nedlagt i 1933. Ketting havde trinbræt med sidespor (tysk: Haltestelle) på strækningen Sønderborg-Nordborg. Trinbrættet lå 3-400 m fra kroen, der ikke også blev station som det ellers var almindeligt på de tyske kredsbaner. Men trinbrættet fik i 1902 ventesal i en nyopført privatbolig.

Genforeningssten 
I trekanten hvor Kirkevænget munder ud i Smedegade, står en sten der blev rejst i 1930 til minde om Genforeningen i 1920.

Kommunen 
Ketting og Augustenborg sogne lavede i 1966 en kommunesammenlægning, og ved kommunalreformen i 1970 dannede de sammen med to andre sogne Augustenborg Kommune, der ved kommunalreformen i 2007 indgik i Sønderborg Kommune.

Noter

Eksterne kilder/henvisninger 

 SDFE kortviser: Målebordsblade, preussiske 1877-1920, danske 1920-71

Byer på Als
Byer og bydele med genforeningssten
Kær (Als)

Kær er en landsby på Als med . Kær er beliggende på Kær Halvø, to kilometer nord for Sønderborg og tre kilometer syd for Sønderborg Lufthavn. Byen tilhører Ulkebøl Sogn, Sønderborg Kommune og er beliggende i Region Syddanmark.

Kær by er en typisk vejforteby, hvor de gamle huse og gårde ligger på nordsiden af den 2 km lange byvej. I nutiden er der også bebyggelse på sydsiden. Den østlige del af landsbyen, Ormstoft, har udviklet sig med flere smalle veje og nye huse.

Den lille bebyggelse Honninghul ligger som en lille enklave for sig selv et stykke nede i Kær Vig dalen i den vestlige ende af bygaden, i nærheden af Hestehave og den tidligere husmandskoloni Statshusmandskoloni Rønhave. I Honninghul har der tidligere ligget nogle inderste ejendomme og et lille fiskerleje. Navnet kommer af at indsidderne og fiskerne havde mange bier. I nutiden er Honninghul et attraktivt område med bådehuse og en badebro.

Historie 
Landsbyen Kær nævnes første gang 1589 i et kirkeregnskab, og er sandsynligvis en udflytter-by fra Ulkebøl. I 1649 hed landsbyen Kehr, derefter Keer og Kier. Navnet Kær kommer sandsynligvis fra, at det har været et bevokset og moseagtig område.
Her lå oprindeligt 18 gårde. 1793 blev seks gårde udflyttet. To blev flyttet til Vestermark. Løkkegaard, som blev overtaget af militæret, og Lindegaard, som er nedrevet. Fire blev flyttet til Midtborrevej, der endte i Kærvej. Det var Ellegaard, Elholm, Stensgaard og Stødager, som alle er fjernet.

De mange mindestene i Kær fortæller om de voldsomme kampe under Slaget om Als den 29. juni 1864.

Eksterne henvisninger 
 Kærhalvø.dk

Kilder 

Byer på Als
Mesterholdenes Europa Cup i håndbold 1959-60 (mænd)

Mesterholdenes Europa Cup i håndbold 1959-60 var den tredje udgave af Mesterholdenes Europa Cup i håndbold for mænd. Turneringen havde deltagelse af 15 klubhold, der var blevet nationale mestre sæsonen forinden, og blev vundet af Frisch Auf Göppingen fra Vesttyskland, som i finalen i Paris besejrede AGF fra Århus med 18-13.

Resultater

1/8-finaler

Kvartfinaler

Semifinaler

Finale 

Finalen blev spillet i Paris, Frankrig.

Kilder / eksterne henvisninger 
 World Handball Archive – Men Handball European Champions Cup 1960

Noter 

1959-60 (mænd)
Håndbold i 1959
Håndbold i 1960
Tørsbøl

Tørsbøl er en by i Sønderjylland med , beliggende 2 km syd for Kværs, 16 km nordøst for Padborg, 8 km vest for Gråsten og 24 km vest for Sønderborg. Byen hører til Sønderborg Kommune og ligger i Region Syddanmark.

Tørsbøl hører til Kværs Sogn. Kværs Kirke ligger i Kværs.

Faciliteter 
Landsbyrådet for Kværs, Tørsbøl og Snur-om står for udlån af en 9-personers bus og en personbil, som kommunen i en forsøgsperiode har stillet til rådighed for områdets beboere.

Kværs/Tørsbøl Ungdoms- og Idrætsforening (KTUIF) er fælles for de to byer, men i Tørsbøl findes kun et klubhus og en boldbane, mens idrætshal ligesom skole, kro og børnehave ligger i Kværs.

Historie

Jernbanen 
Tørsbøl fik i 1901 jernbanestation på Sønderborgbanen. Den var en "gaffelbane", og Tørsbøl var knudepunktet hvor banen delte sig i hovedstrækningen mod syd til Padborg og sidebanen mod vest til Tinglev. Efter Genforeningen i 1920 blev banen til Tinglev hovedstrækningen, og Tørsbøl-Padborg-banen blev nedlagt i 1932. Tørsbøl fortsatte som almindelig station på Sønderborgbanen, men blev i 1969 nedrykket til trinbræt, og fra 1974 standsede togene ikke længere her.

Stationsbygningen er bevaret på Søndertoft 66, og i krattet ved stationen findes en mindesten for den nedlagte bane til Padborg.

Børnegården 
Børnegården Kværs-Tørsbøl har tidligere holdt til i Tørsbøls gamle skole, hvor der også var en lille gymnastiksal. Men Børnegården lukkede i 2009 for at blive en del af Kværs Multiunivers.

Noter

Eksterne kilder/henvisninger 
 Kværs-Tørsbøl-Snurom landsbyråd

Byer i Sønderborg Kommune
Byer i Sønderjylland (under den danske stat)
Samuel de Lange

Samuel de Lange (født 22. februar 1840, død 7. juli 1911), var en hollandsk musiker, broder til Daniel de Lange.

de Lange studerede musik i Tyskland og uddannede sig særlig til orgelvirtuos, i hvilken egenskab han 1863 blev lærer i Rotterdam ved "Maatschappij tot bevordering van Toonkunst". Senere virkede de Lange i lignende stillinger i Basel og Köln og i Haag, fra 1893 til sin død ved Stuttgarts konservatorium. de Lange har skrevet en række orgelsonater, en symfoni, en cellokoncert, et oratorium og en del kammermusik.

Musikere fra Nederlandene
Personer fra Rotterdam
Virtuos

Virtuos (italiensk virtuoso, egentlig mesterlig, af latin virtus, kraft, dygtighed) er en person,
som har drevet det til overlegen færdighed i udøvelsen af en eller anden kunst, særlig musikken.

Virtuositet kaldes den fremragende dygtighed og overlegne færdighed, der med lethed overvinder alle, særlig tekniske, vanskeligheder.

Kilder 

 

Musikudtryk
One Piece: Grand Adventure

One Piece: Grand Adventure er et videospil til Sony PlayStation 2 og Nintendo GameCube. I modsætning til andre One Piece videospil, er dette det eneste, der er udviklet specielt til USA. Gameplayet er præcis som One Piece: Grand Battle! Baseret på den populære anime og manga -serie. One Piece: Adventure indeholder flere figurer, niveauer og funktioner, hvoraf nogle var skåret ud af den amerikanske One Piece Grand Battle. Spillet blev også udgivet i Korea, Australien og i både Spanien, England og Danmark i Europa

Adventure mode 

Et af de nye funktioner i Grand Adventure er Adventure mode, som giver spilleren mulighed for at sejle gennem Grand Line og besøge forskellige øer fra One Piece-universet, der svarer til The Legend of Zelda: The Wind Waker (selvom i modsætning til The Wind Waker, vil du være i stand til at vælge bestemte "hotspots" og sejle den automatisk). På disse øer, vil figure deltage i kamp mod andre One Piece karakterer, som hvis besejrede kan tilslutte din figurs besætning, eller spille i forskellige mini-spil. I de kampe, får karaktererne experience points og kan gå levels op, hvor spilleren kan level op visse evner til karakteren (HP, angreb, forsvar, osv.).

Der er i alt 24 spilbare figurer. Der er i alt 51 støttekarakterer som spilleren kan vælge ud over deres spilbare karakter. Mens støttekaraktererne ikke er kontrollerbare, er de i stand til at hjælpe spilleren, når de kaldes ud. Der er seks typer af støtte tegn: Dash, Jump, Ride, Recovery, Gun, og Area. Hver type støtte karakter har sine egne fordele og ulemper i kamp.
Hver karakter er tildelt støtte karakterer. Hver karakter har mindst én, men ingen af dem har mere end tre. I nogle spillemodes, kan spilleren vælge imellem støttekarakterer, er begrænset til dem, tildeles den specifikke karakter.

Medvirkende

Eksterne henvisninger 
 Namco Bandai America's Officielle Website

PlayStation 2-spil
GameCube-spil
Computerspil fra 2006
World Trade Center (Helsinki)

World Trade Center Helsinki er et World Trade Center for finansielle virksomheder og bureauer, der er beliggende i det centrale Helsinki i Finland. Bygningen er placeret på Aleksanterinkatu (Aleksandersgatan) meget tæt på hovedbygningen ved Helsinkis Universitet og et stormagasin. Første sal i bygningen huser en Nordea-bank, en italiensk restaurant, og flere barer.

Eksterne links
 Bygningens hjemmeside

Bygninger, konstruktioner og anlæg i Helsinki
Helsinki
Abild (by)

Abild er en lille by i Sønderjylland med . Abild er beliggende fem kilometer nord for Tønder, 11 kilometer syd for Løgumkloster og 42 kilometer vest for Aabenraa. Byen tilhører Tønder Kommune og er beliggende i Region Syddanmark.

Den hører til Abild Sogn, og Abild Kirke samt Abild Skole ligger i byen.

Kilder 

Byer i Tønder Kommune
Byer i Sønderjylland (under den danske stat)
Byer og bydele med genforeningssten
Dan Goodwin

Dan Goodwin (født 7. november 1955) er en amerikaner, som er kendt for at have klatret op af bl.a. World Trade Centers nordlige tårn i New York. Hans stunt var for at henlede opmærksomheden på den manglende evne til at redde mennesker potentielt fanget i de øverste etager af skyskrabere.

Eksterne henvisninger 

Personer fra USA
Jejsing

Jejsing (tysk: Jeising) er en by i Sønderjylland med , beliggende 20 km vest for Tinglev, 16 km syd for Løgumkloster og 8 km øst for Tønder. Byen hører til Tønder Kommune og ligger i Region Syddanmark.

Jejsing hører til Hostrup Sogn, og Hostrup Kirke ligger i landsbyen Hostrup 1½ km nord for Jejsing.

Faciliteter 
 Jejsing Friskole har 61 elever: 18 i 0.-2.klasse, 26 i 3.-6.klasse og 17 i 7.-9.klasse. Skolen har 9 ansatte. Friskolen blev oprettet i 2012 efter at Tønder Kommune nedlagde kommuneskolen, der var renoveret i 1999 og udvidet med en lille idrætshal. Friskolen råder over ca 1.000 m², og resten af skolen benyttes af Jejsing Børneunivers. Hallen drives af Jejsing Ungdoms- og Idrætsforening.
 Jejsing BørneUnivers flyttede ind på den tidligere skole i 2013 og er en selvejende aldersintegreret daginstitution med knap 45 børn i alderen 0-6 år. Den har 10 ansatte.
 Jejsing Tyske Børnehave er også en selvejende integreret institution. Den har plads til 19 børn i vuggestue og børnehave.

Historie 
Jejsing fik jernbanestation på Tønder-Tinglev-banen, der blev åbnet i 1867. Jejsing Station, der i den tyske tid hed Bahnhof Jeising-Hostrup, lå ½ km nordøst for landsbyen Jejsing. På det danske målebordsblad ses syd for stationen en bebyggelse med kro, forsamlingshus, telegrafstation, mejeri og bageri. Denne bebyggelse var endnu ikke vokset sammen med selve landsbyen, hvor der var endnu et bageri.

Persontrafikken på banen blev nedlagt i 1971, men der blev kørt gods indtil 2002. Skinnerne ligger der endnu, og man har kunnet vandre på sporet, men det gror mere og mere til.

Noter

Eksterne kilder/henvisninger 

 SDFE kortviser: Målebordsblade, preussiske 1877-1920, danske 1920-71

Byer i Tønder Kommune
Byer i Sønderjylland (under den danske stat)
Døstrup (Tønder Kommune)

Døstrup er en landsby i Sønderjylland med . Døstrup er beliggende seks kilometer syd for Skærbæk, syv kilometer nord for Bredebro og 22 kilometer nord for Tønder. Byen tilhører Tønder Kommune og er beliggende i Region Syddanmark.

Den hører til Døstrup Sogn, og Døstrup Kirke ligger i byen.

Togene på Bramming-Tønder-banen standser her.

Kilder 

Byer i Tønder Kommune
Byer i Sønderjylland (under den danske stat)
Byer og bydele med genforeningssten
Flight 666

Flight 666 er en dobbelt live CD, indspillet af Iron Maiden, udgivet den 22. maj 2009 på EMI. Introen og de 16 skæringer er optaget i 16 forskellige byer i Amerika under Somewhere Back in Time turneen i perioden 1. februar til 16. marts 2008.

Indhold 

CD'ens intro er en tale af Winston Churchill i det britiske parlament 4. juni 1940, normalt omtalt som "We Shall Fight On The Beaches" – talen. Introens citat af passagen "We shall go on to the end, we shall fight in France, we shall fight on the seas and oceans, we shall fight with growing confidence and growing strength in the air, we shall defend our Island, whatever the cost may be, we shall fight on the beaches, we shall fight on the landing grounds, we shall fight in the fields and in the streets, we shall fight in the hills; we shall never surrender.." følges op af "Aces High".
 
Denne CD indeholder 10 af de sange, som indgik på Live After Death fra 1985, men er bl.a. suppleret med titelnummeret fra Fear of the Dark, som i øvrigt er det "nyeste" nummer på udgivelsen.  "2 Minutes To Midnight", "Revelations", "The Number Of The Beast", "Run To The Hills","Hallowed Be Thy Name", "Fear Of The Dark" og "Iron Maiden" er næsten altid på progammet ved en Iron Maiden koncert, mens de fleste af de øvrige numre ikke havde været på turné i op mod 20 år. Bandet har selv fremhævet "Rime Of The Ancient Mariner" og "Moonchild" som særligt fornøjelige at genoptage.

Turneens forløb 

Begivenhederne startede i Indien og sluttede i Canada.  Transporten foregik i en Boeing 757 på grund af de lange afstande, der skulle tilbagelægges på kort tid.  Flyet måtte ombygges for 500.000$ for at kunne rumme udstyret, og der var ikke plads til den udgave af maskotten Eddie, som havde deltaget i den forudgående europæiske del af showet.  De fleste koncerter var udsolgt, bl.a. i Costa Rica og i Bogota, Columbia, hvor bandet aldrig tidligere havde optrådt. I Bogota opstod der tumult, da de 50.000 legale tilskuere fik følgeskab af ca. 5000 fans, som trængte gennem afspærringerne.

Spor

CD One 

 "Intro: Churchill's Speech"
 "Aces High"
 "2 Minutes To Midnight"
 "Revelations"
 "The Trooper"
 "Wasted Years"
 "The Number Of The Beast"
 "Can I Play With Madness"
 "Rime Of The Ancient Mariner"

CD TWO 

 "Powerslave"
 "Heaven Can Wait"
 "Run To The Hills"
 "Fear Of The Dark"
 "Iron Maiden"
 "Moonchild"
 "The Clairvoyant"
 "Hallowed Be Thy Name"

Musikere 
 Bruce Dickinson – Vokal
 Dave Murray – Guitar
 Adrian Smith – Guitar, bagvokal
 Steve Harris – Bas, bagvokal
 Janick Gers – Guitar, bagvokal
 Nicko McBrain – Trommer

Noter 

 

Iron Maiden-album